钦定古今图书集成/明伦汇编/氏族典/第314卷 > 《国语》 > 《郑语》
## 钦定古今图书集成/明伦汇编/氏族典/第314卷 > 《国语》 > 《郑语》

史伯对郑桓公曰：“祝融能昭显天地之光明，以生柔
嘉材者也。其后八姓于周，未有侯伯佐制物于前代
者，昆吾为夏伯矣，大彭、豕韦为商伯矣。当周未有己
姓，昆吾、苏顾、温、董，董姓鬷夷、豢龙，则夏灭之矣；彭姓
彭祖、豕韦、诸稽，则商灭之矣。”

彭祖，大彭也。豕韦、诸稽，其后别封也。大彭、豕韦为商伯，其后世失道，殷复兴而灭之。